GRADSKO KAZALIŠTE MLADIH, SPLIT

Trg Republike 1

**Z A P I S N I K**

dvadesetčetvrte sjednice Kazališnog vijeća GKM-a

Sjednica Kazališnog vijeća GKM-a održana je 29. travnja 2020. u dvorani Teatrina s početkom u 12,00 sati.

Prisutni:

1. Vinko Mihanović, potpredsjednik Vijeća
2. Vanda Schlenz, članica Vijeća
3. Siniša Novković, član Vijeća
4. Dražen Nikolić, član Vijeća
5. Ivo Perkušić, ravnatelj
6. Mirza Banović, voditeljica računovodstva
7. Irena Bitanga, tajnik, zapisničar

**DNEVNI RED**

1. Usvajanje zapisnika dvadesettreće sjednice Kazališnog vijeća
2. Razmatranje Izvješća o radu za razdoblje siječanj-ožujak 2020.
3. Razmatranje Financijskog izvješća za razdoblje siječanj-ožujak 2020.
4. Usvajanje Odluke o raspodjeli rezultata i načinu korištenja viška prihoda u 2020. godini
5. Raspravljanje o financijsko-gospodarskim mjerama predloženima od strane Gradonačelnika Grada Splita
6. Usvajanje odluke o izmjeni i dopuni Pravilnika o provedbi postupaka jednostavne nabave
7. Razno

Članovima Vijeća ranije su uručeni materijali za sjednicu i prijedlog dnevnog reda sjednice.

Prije početka sjednice, Potpredsjednik Vijeća utvrđuje postojanje kvoruma.

Jednoglasno je prihvaćen dnevni red sjednice.

**Točka 1.**

Jednoglasnom odlukom Kazališno vijeće usvojilo je zapisnik prethodne sjednice.

**Točka 2.**

Članovima Vijeća ravnatelj Ivo Perkušić detaljno je obrazložio rezultate Izvješća o radu za prvo tromjesečje 2020. godine.

Članovi Vijeća izrazili su zadovoljstvo i brojem izvedbi i brojem posjetitelja u promatranom razdoblju.

**Točka 3.**

Voditeljica računovodstva gđa Mirza Banović prokomentirala je stavke tromjesečnog financijskog izvješća za razdoblje siječanj-ožujak 2020.

Članovi vijeća nisu imali primjedbi na izneseno Izvješće.

**Točka 4.**

Pod točkom 4. članovima Vijeća predložen je način raspodjele rezultata odnosno način korištenja viška prihoda poslovanja ostvarenog u 2019. godini.

Prijedlog odluke stavljen je na glasanje. Isti je jednoglasno usvojen te Kazališno vijeća donosi Odluku o raspodjeli rezultata i načinu korištenja viška prihoda u 2020. godini (**Odluka 1/XXIV).**

**Točka 5.**

Pod ovom točkom raspravljalo se o mjerama predloženima od strane Gradonačelnika Grada Splita, a koje se odnose na racionalizaciju poslovanja u okolnostima epidemije COVID-a 19.

Kako je za prvu fazu racionalizacije predložena hitna mjera koja se odnosi na rebalans Financijskog plana, a koja, između ostalog podrazumijeva i umanjenje plaća zaposlenika Kazališta, a u svjetlu dopisa Domagoja Rebića, glavnog tajnika Hrvatskog sindikata djelatnika u kulturi kojeg je članovima Vijeća proslijedila sindikalna povjerenica i u kojem se iznose razlozi zbog kojih u ovom trenutku nije moguće provesti predloženu mjeru bez pravnih posljedica, vijećnici su odlučili da se prekine sjednica u ovoj točki te od predlagatelja mjera zatraže detaljnija uputstva za postupanje.

Sukladno predloženom, potpredsjednik Vijeća prekida raspravu po točki 5., te će ista biti nastavljena nakon što pristignu zatražene upute. O datumu održavanja nastavka sjednice vijećnici će biti pravovremeno obaviješteni.

**Točka 6.**

Irena Bitanga prezentirala je prisutnima prijedlog Odluke o izmjeni i dopuni Pravilnika o provedbi postupaka jednostavne nabave, a koja je sastavni dio mjera predloženih od strane Gradonačelnika.

Prijedlog Odluke stavljen je na glasanje te je isti jednoglasno usvojen. Kazališno vijeće donosi Odluku o izmjeni i dopuni Pravilnika o provedbi postupaka jednostavne nabave **(Odluka 2/XXIV).**

**Točka 7.**

Pod točkom *Razno* ravnatelj je iznio nekoliko prijedloga za nastavak rada Kazališta, a uzimajući u obzir preporuke i smjernice Nacionalnog stožera civilne zaštite u zaštiti od COVID-a 19, s kojim prijedlozima se slažu i članovi Vijeća.

Sjednica dovršena u 13,20 sati.

Vinko Mihanović, potpredsjednik Vijeća \_\_\_\_\_\_\_\_\_\_\_\_\_\_\_\_\_\_\_\_\_\_

Irena Bitanga, zapisničar \_\_\_\_\_\_\_\_\_\_\_\_\_\_\_\_\_\_\_\_\_\_

Klasa: 612-03/20-01/73

Urbroj: 2181-110-01-00/1